**Kapitulli 17: Politika Ekonomike dhe Monetare**

Acquis në fushën e politikës ekonomike dhe monetare përmban rregulla specifike që kërkojnë pavarësinë e bankave qendrore në Shtetet Anëtare, ndalimin e financimit të drejtpërdrejtë të sektorit publik nga bankat qendrore dhe ndalimin e aksesit të privilegjuar të sektorit publik në institucionet financiare.

Shtetet Anëtare duhet të harmonizojnë gradualisht politikat e tyre ekonomike me ato të Bashkimit dhe i nënshtrohen gjithashtu Paktit të Stabilitetit dhe Rritjes sa i takon mbikëqyrjes fiskale. Vendet aderuese nga ana tjetër pritet të pranojnë Euron si njësi të tyre monetare pas aderimit. Deri atëherë, vendet aderuese marrin pjesë në Bashkimin Ekonomik dhe Monetar si Shtet Anëtar, por duke u përjashtuar nga përdorimi i Euros dhe duke i trajtuar kurset e tyre të këmbimit si çështje me interes komunitar.